Vytautas Kvietkauskas

Vytautas Kvietkauskas (g. 1952 m. sausio 27 d. Kaune) – Lietuvos žurnalistas, sporto, politinis bei visuomenės veikėjas.

 Biografija 
1958–1969 m. mokėsi Kauno Jono Jablonskio ir  Vilniaus 23-oje vidurinėje mokykloje. 1969–1974 m. studijavo Vilniaus universiteto Istorijos fakultete, įgijo žurnalisto specialybę.

1973–1993 m. LSSR valstybinio radijo ir televizijos komiteto korespondentas, radijo laidos automobilininkams „Sankryža“ redaktorius, laidų „Keliai, mašinos, žmonės“, „Labas rytas“ vedėjas. 1983–1993 m. Lietuvos televizijos informacijos laidų redakcijos vyriausiojo redaktoriaus pavaduotojas, vyriausiasis redaktorius bei laidų vedėjas, informacinės laidos „Panorama“ redakcijos vyriausiojo redaktoriaus pavaduotojas, vyriausiasis redaktorius. Rengė laidas automobilizmo ir eismo saugumo klausimais.

1990–1992 m. Lietuvos Respublikos Aukščiausiosios Tarybos deputatas.http://www3.lrs.lt/pls/inter/w5_show?p_r=960&p_d=9418 Lietuvos pramonininkų asociacijos spaudos skyriaus vadovas. 1994–1996 m. ir 1997–2000 m. Vilniaus televizijos direktorius. 1996–1997 m. Nacionalinio radijo ir televizijos generalinis direktorius.

2000–2004 m. LR Seimo narys, Naujosios sąjungos (NS) frakcijos seniūno pavaduotojas.2000–2004 m. kadencijos Seimo narys 2003–2004 m. Europos Parlamento stebėtojas, tikrasis narys.http://www.europarl.europa.eu/meps/lt/23741/VYTAUTAS_KVIETKAUSKAS_home.htmlhttp://www.vrk.lt/statiniai/puslapiai/rinkimai/2004/euro/kandidatai/kand_biog_l_260934.htm Dėl kyšininkavimo skandalo, paviešinus slapta įrašytų pokalbių išklotines, pasitraukė iš partijos ir iš Seimo.http://www3.lrs.lt/pls/inter3/dokpaieska.showdoc_l?p_id=238357http://www3.lrs.lt/docs3/kad4/W3_VIEWER.ViewDoc-p_int_tekst_id=35378&p_int_tv_id=4393&p_org=0.htm 2005–2008 m. Lietuvos savivaldybių asociacijos direktorius. 2008–2009 m. UAB „Balto Media“ generalinis direktorius. 2010–2018 m. bendradarbiavo LRT radijuje, rengė savaitines laidas „Aktualijų studija“ ir „Sankryža“http://lzs.lt/lt/naujienos/redaktoriaus/archive/vytautas_kvietkauskas_kurybingas_zurnalistas_talentingas_organizatorius.html.

1995–1997 m. (LDDP sąraše) Vilniaus miesto savivaldybės tarybos narys. 2000–2004 m. Naujosios sąjungos (socialliberalai) narys, NS tarybos narys, NS Prezidiumo narys, NS Informacinio centro vadovas.

Lietuvos žurnalistų sąjungos narys. Buvo Regioninių televizijų asociacijos prezidentas. 1990–2005, 2009-2017 m. Lietuvos parolimpinio komiteto prezidentas, buvo Europos parolimpinio komiteto vykdomojo komiteto, Lietuvos sporto tarybos, Lietuvos invalidų reikalų tarybos prie LR Vyriausybės narys.  Lietuvos Nepriklausomybės Akto signatarų klubo, Vilniaus Rotary klubo narys. Nuo 2018 m.Lietuvos žurnalistų sąjungos Vilniaus skyriaus pirmininko pavaduotojas.

 Įvertinimas 
 1989 m. išrinktas į populiariausių Lietuvos žurnalistų penketuką
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024
 2002 m. LTOK Olimpinė žvaigždė
 2004 m. KKSD medalis „Už nuopelnus Lietuvos sportui“
 2012 m. Sporto garbės kryžius http://www.lse.lt/index.php?4038744878

 Šaltiniai 

Kategorija:Seimo nariai
Kategorija:Lietuvos redaktoriai
Kategorija:Lietuvos radijo žurnalistai
Kategorija:Lietuvos televizijos žurnalistai
Kategorija:Lietuvos laidų vedėjai
Kategorija:Lietuvos neįgaliųjų sporto veikėjai
Kategorija:Apdovanotieji Olimpine žvaigžde
Kategorija:Apdovanotieji medaliu Už nuopelnus Lietuvos sportui
Kategorija:Vilniaus politikai